《胡恭夫勉斋》
宋代·孙觌

为山在进篑，学海自盈科。但见拳石小，才容一苇过。

骎骎拔地起，千丈青坡陀。漫漫拍天流，万顷翠错磨。

勉斋何为者，直意慕山河。高视俯遗垤，孤清镇颓波。

巨植蟠杞梓，修麟窘蛟鼍。谁能探高深，潜珍有随和。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。